Lietuvos sporto centro stadionas

Lietuvos sporto centro stadionas (iki 2020 m. LEU futbolo stadionas) – stadionas su futbolo aikšte Vilniaus mieste, dešiniajame Neries krante. Valdytojas – Lietuvos sporto centras, kuriam 2020 m. stadioną perdavė Lietuvos švietimo, mokslo ir sporto ministerija.

Istorija 

Stadionas įrengtas 1953–1954 m., taip pat įrengtos sporto aikštelės. Ilgą laiką priklausė Lietuvos edukologijos universitetui, 2020 m. liepą perduotas Lietuvos sporto centrui,  taip pat numatant stadiono plėtrą iki 2023 m. Stadioną perdavus Lietuvos sporto centrui, jo teritorijoje atlikti geologiniai tyrimai, studija dėl 4500 vietų stadiono plėtros galimybių. Toks vietų skaičius, pagal UEFA reikalavimus, prilygsta trečios kategorijos stadiono reikalavimams.

Šaltiniai 

Lietuvos futbolo stadionai
Vilniaus sportas